Na temelju članka 20. i 42. Zakona o lokalnim porezima („Narodne novine“, broj [115/16](https://www.zakon.hr/cms.htm?id=21863), [101/17](https://www.zakon.hr/cms.htm?id=21865), [114/22](https://www.zakon.hr/cms.htm?id=53863), [114/23](https://www.zakon.hr/cms.htm?id=58273)) i članka 42. Statuta Općine Vrsar – Orsera ("Službene novine Općine Vrsar", broj 2/21), Općinsko vijeće Općine Vrsar – Orsera na sjednici održanoj \_\_\_\_\_\_\_\_\_\_. godine donijelo je

**ODLUKU O POREZIMA OPĆINE VRSAR - ORSERA**

**I. OPĆE ODREDBE**

**Članak 1.**

Ovom se Odlukom utvrđuju vrste poreza koji pripadaju Općini Vrsar – Orsera (u daljnjem tekstu: Općina), obveznici poreza, porezna osnovica, stopa i visina poreza te način obračuna i plaćanja poreza koji pripadaju Općini Vrsar-Orsera (u daljnjem tekstu: Općina).

**II. OPĆINSKI POREZI**

**Članak 2.**

Općini pripadaju slijedeći porezi:

1. Porez na potrošnju

2. Porez na kuće za odmor

3. Porez na korištenje javnih površina

**III. POREZ NA POTROŠNJU**

**Članak 3.**

Porez na potrošnju plaća se na potrošnju alkoholnih pića (vinjak, rakija i žestoka pića), prirodnih vina, specijalnih vina, piva i bezalkoholnih pića u ugostiteljskim objektima.

**Članak 4.**

Obveznik poreza na potrošnju iz članka 3. ove Odluke jest svaka pravna i fizička osoba koja pruža ugostiteljske usluge na području Općine.

**Članak 5.**

Osnovicu poreza na potrošnju iz članka 3. Odluke čini prodajna cijena pića koja se proda u ugostiteljskim objektima, a u koju nije uključen porez na dodanu vrijednosti.

Obračunsko razdoblje poreza na potrošnju je od prvog do posljednjeg dana u mjesecu. Utvrđenu obvezu poreza na potrošnju za obračunsko razdoblje iz prethodnog stavka ovog

članka porezni obveznik iskazuje na Obrascu PP-MI-PO i predaje ga do 20. dana u mjesecu za prethodni mjesec nadležnom upravnom tijelu Općine pojedinačno za svaki poslovni prostor.

Utvrđenu obvezu porezni obveznik dužan je platiti do posljednjeg dana u mjesecu za prethodni mjesec.

**Članak 6.**

Porez na potrošnju plaća se po stopi od 3%.

**IV. POREZ NA KUĆE ZA ODMOR**

**Članak 7.**

Porez na kuće za odmor plaćaju pravne i fizičke osobe, koje su vlasnici kuće za odmor na području Općine Vrsar-Orsera.

Obveza plaćanja poreza na dohodak s osnove obavljanja djelatnosti iznajmljivanja stanova, soba i postelja putnicima i turistima te organiziranja kampova prema odredbama posebnog propisa o porezu na dohodak nema utjecaja na utvrđivanje statusa kuće za odmor.

**Članak 8.**

Porez na kuće za odmor plaća se 5,00€/m2 korisne površine kuće za odmor, na cijelom području Općine.

Kuća za odmor je svaka zgrada ili dio zgrade ili stan koji se koriste povremeno ili sezonski. Kućom za odmor ne smatraju se gospodarstvene zgrade koje služe za smještaj poljoprivrednih strojeva, oruđa i drugog pribora.

**Članak 9.**

Porez na kuće za odmor ne plaća se na kuće za odmor koje se ne mogu koristiti zbog ratnih razaranja i prirodnih nepogoda (poplava, požar, potres) te starosti i istrošenosti.

Porez na kuće za odmor ne plaća se na kuće za odmor dok su u njima smješteni izbjeglice i prognanici.

Porez na kuće za odmor ne plaća se na odmarališta u vlasništvu jedinica lokalne i područne (regionalne) samouprave koja služe za smještaj djece u dobi do 15 godina.

**Članak 10.**

Obveznik poreza na kuće za odmor mora nadležnom poreznom tijelu Općine dostaviti podatke o kući za odmor koje se odnose na mjesto gdje se nalazi taj objekt, korisnu površinu, kao i podatke o poreznom obvezniku.

Podaci iz st.1. ovog stavka dostavljaju se nadležnom poreznom upravnom tijelu Općine do 31. ožujka godine za koju se utvrđuje porez na kuće za odmor.

Porez na kuće za odmor plaća se u roku 15 dana od dana dostave rješenja o utvrđivanju tog poreza.

**V. POREZ NA KORIŠTENJE JAVNIH POVRŠINA**

**Članak 11.**

Javne površine su sve površine na području Općine koje nisu u privatnom vlasništvu, a

koje su po svojoj prirodi namijenjene općoj uporabi, odnosno čije je korištenje namijenjeno

svima i pod jednakim uvjetima.

**Članak 12.**

Porez na korištenje javnih površina na području Općine plaćaju pravne i fizičke osobe kojima je Jedinstveni upravni odjel izdao Rješenje o porezu na korištenju javne površine.

Visina poreza za korištenje javne površine određuje se ovisno o lokaciji-zoni, vremenu korištenja, površini i namjeni za koju se javna površina daje na korištenje.

Rješenjem o porezu na korištenje javne površine utvrđuju se:

- podaci o korisniku javne površine,

- visina poreza na korištenje javne površine,

- uvjeti plaćanja, te

- prava i obveze korisnika javne površine (uvjeti korištenja, vrsti predmeta ili objekata,

podaci o lokaciji, površini i namjeni, podaci o vremenu korištenja i dr.).

**Članak 13.**

Javne površine na području Općine Vrsar-Orsera koje je moguće dati na korištenje razvrstavaju se u zone:

- I. zona: Dalmatinska ulica od broja 1 do skretanja za benzinsku crpku, Obala maršala Tita od broja 1a, Saline, Primorska ulica i Rovinjska ulica, Veliko parkiralište

- II. zona: starogradska jezgra (Trg Degrassi, Orlandova ulica, Ulica Pod voltom, Ulica Gradska vrata, Ulica Rade Končara, Ulica Vladimira Nazora, Ulica Pod zidom i Porečka ulica do kbr. 2)

- III. zona: područje gradske plaže i područje Limskog zaljeva.

- IV. zona: preostali dio naselja Vrsar i ostalih naselja.

**Članak 14.**

S obzirom na vrijeme korištenja javne površine mogu se dati:

- na dnevno korištenje (u daljnjem tekstu: DK),

- na sezonsko korištenje od 01.04. do 31.10. (u daljnjem tekstu: SK), te

- na godišnje korištenje od 01.01. do 31.12 (u daljnjem tekstu: GK).

**TERASE**

**Članak 15.**

Porez na korištenje javnih površina radi formiranja terasa ispred ugostiteljskih objekata utvrđuje se po m2 kako slijedi:

|  |  |  |  |  |
| --- | --- | --- | --- | --- |
| Vrijeme korištenja | I. ZONA | II. ZONA | III. ZONA | IV. ZONA |
| DK (01.11.-31.03.) | 0,65 €/ m2 | 0,50 €/m2 | 0,25 €/m2 | 0,20 €/m2 |
| SK (01.04.-31.10.) | 102,00 €/m2 | 82,00 €/m2 | 41,00 €/m2 | 35,00 €/m2 |
| GK (01.01.-31.12.) | 117,00 €/m2 | 88,00 €/m2 | 44,00 €/m2 | 40,00 €/m2 |

Javna površina radi formiranja terasa ispred ugostiteljskih u pravilu se dodjeljuje bez raspisivanja javnog natječaja.

**KIOSCI**

**Članak 16.**

Početna visina poreza na korištenje javnih površina radi postavljanja kioska za prodaju tiskovina i sl. utvrđuje se kako slijedi:

|  |  |  |  |  |
| --- | --- | --- | --- | --- |
| Vrijeme korištenja | I. ZONA | II. ZONA | III. ZONA | IV. ZONA |
| GK (01.01.-31.12.) | 2.590,00 € | 1.730,00 € | 535,00 € | 500,00 € |

**POKRETNI ILI MONTAŽNI OBJEKTI**

**Članak 17.**

Početna visina poreza na korištenje javnih površina radi postavljanja pokretnih ili montažnih objekata u svrhu obavljanja ugostiteljske djelatnosti utvrđuje se kako slijedi:

|  |  |  |  |  |
| --- | --- | --- | --- | --- |
| Vrijeme korištenja | I. ZONA | II. ZONA | III. ZONA | IV. ZONA |
| GK (01.01.-31.12.) | 10.000,00 € | 9.000,00 € | 9.000,00 € | 5.000,00 € |

Početna visina poreza na korištenje javnih površina radi postavljanja pokretnih ili montažnih objekata u svrhu obavljanja sportsko-rekreacijske djelatnosti utvrđuje se kako slijedi:

|  |  |  |  |  |
| --- | --- | --- | --- | --- |
| Vrijeme korištenja | I. ZONA | II. ZONA | III. ZONA | IV. ZONA |
| GK (01.01.-31.12.) | 2.700,00 € | 2.700,00 € | 2.700,00 € | 2.500,00 € |

**ŠTANDOVI, MONTAŽNI OBJEKTI, KIOSCI I DR.**

**Članak 18.**

Početna visina poreza na korištenje javne površine za postavljanje štandova, montažnih objekata, kioska i dr., ovisno o namjeni, iznosi:

**I. ZONA i II. ZONA**

|  |  |
| --- | --- |
| NAMJENA | SK (01.04.-31.10.) |
| - trgovačka djelatnost – prodaja mješovite robe | 6.300,00 € |
| - trgovačka djelatnost – prodaja suvenira i rukotvorina | 2.000,00 € |
| - trgovačka djelatnost – prodaja autohtonih suvenira (motiv Vrsara i/ili Istre) i vlastitih rukotvorina | 800,00 € |
| - trgovačka djelatnost – priprema i prodaja prehrambenih proizvoda | 2.000,00 € |
| - trgovačka djelatnost – prodaja poljoprivrednih proizvoda | 1.600,00 € |
| - trgovačka djelatnost prodaja vlastitih poljoprivrednih proizvoda | 540,00 € |
| - trgovačka djelatnost – prodaja vlastitih poljoprivrednih proizvoda poljoprivrednika s područja Općine Vrsar- Orsera | 140,00 € |
| - trgovačko-uslužna djelatnost – izrada i prodaja izvornih rukotvorina | 1.000,00 € |
| - trgovačka djelatnost – prodaja karata, ulaznica i sl. | 800,00 € |
| - uslužna djelatnost – iznajmljivanje prometnih sredstava i sportskih/rekreacijskih rekvizita | 1.600,00 € |
| - Samostojeći bankomat | 12.000,00 € |

**III. ZONA**

|  |  |
| --- | --- |
| NAMJENA | SK (01.04.-31.10.) |
| - trgovačka djelatnost – prodaja mješovite robe | 4.000,00 € |
| - trgovačka djelatnost – prodaja suvenira i rukotvorina | 1.500,00 € |
| - trgovačka djelatnost – prodaja autohtonih suvenira (motiv Vrsara i/ili Istre) i vlastitih rukotvorina | 600,00 € |
| - trgovačka djelatnost – priprema i prodaja prehrambenih proizvoda | 1.500,00 € |
| - trgovačka djelatnost – prodaja poljoprivrednih proizvoda | 1.000,00 € |
| - trgovačka djelatnost prodaja vlastitih poljoprivrednih proizvoda | 500,00 € |
| - trgovačka djelatnost – prodaja vlastitih poljoprivrednih proizvoda poljoprivrednika s područja Općine Vrsar- Orsera | 100,00 € |
| - trgovačko-uslužna djelatnost – izrada i prodaja izvornih rukotvorina | 800,00 € |
| - trgovačka djelatnost – prodaja karata, ulaznica i sl. | 600,00 € |
| - uslužna djelatnost – iznajmljivanje prometnih sredstava | 1.500,00 € |
| - uslužna djelatnost – usluge masiranja, manikure, pedikure i sl. | 1.000,00 € |
| - Samostojeći bankomat | 2.400,00 € |

**IV. ZONA**

|  |  |
| --- | --- |
| NAMJENA | SK (01.04.-31.10.) |
| - trgovačka djelatnost – prodaja mješovite robe | 2.000,00 € |
| - trgovačka djelatnost – prodaja suvenira i rukotvorina | 750,00 € |
| - trgovačka djelatnost – prodaja autohtonih suvenira (motiv Vrsara i/ili Istre) i vlastitih rukotvorina | 300,00 € |
| - trgovačka djelatnost – priprema i prodaja prehrambenih proizvoda | 750,00 € |
| - trgovačka djelatnost – prodaja poljoprivrednih proizvoda | 500,00 € |
| - trgovačka djelatnost prodaja vlastitih poljoprivrednih proizvoda | 250,00 € |
| - trgovačka djelatnost – prodaja vlastitih poljoprivrednih proizvoda poljoprivrednika s područja Općine Vrsar- Orsera | 50,00 € |
| - trgovačko-uslužna djelatnost – izrada i prodaja izvornih rukotvorina | 400,00 € |
| - trgovačka djelatnost – prodaja karata, ulaznica i sl. | 300,00 € |
| - uslužna djelatnost – iznajmljivanje prometnih sredstava | 750,00 € |
| - uslužna djelatnost – usluge masiranja, manikure, pedikure i sl. | 500,00 € |
| - Samostojeći bankomat | 2.400,00 € |

**Članak 19.**

Za dnevnu prodaju na svim štandovima ili pokretnim objektima izvan sezone (01.11. – 31.03.) i u svim zonama, visina poreza na korištenje javne površine je jedinstvena i iznosi 20,00 € dnevno.

Iznimno, visina poreza na korištenje javne površine za dnevnu prodaju razglednica i knjiga tokom cijele godine iznosi 3,00 €.

**Članak 20.**

Početna visina poreza na korištenje javne površine za postavljanje ugostiteljskih

štandova za vrijeme održavanja ribarskih fešti u Vrsaru utvrđuje se kako slijedi:

|  |  |  |  |
| --- | --- | --- | --- |
| Vrijeme korištenja | ZONA | Ugostitelji | Ribari |
| DK | sve zone | 4,00 €/m2 | 1,00 €/m2 |
| SK | sve zone | 36,00 €/m2 | 6,00 €/m2 |

Visina poreza na korištenje javne površine za postavljanje ugostiteljskih štandova i terasa za vrijeme održavanja ostalih manifestacija za vrijeme turističke sezone (01.04.-31.10.) u Vrsaru utvrđuje se kako slijedi:

|  |  |  |
| --- | --- | --- |
| Vrijeme korištenja | ZONA |  |
| DK | sve zone | 36,00 €/m2 |

Visina poreza na korištenje javne površine za postavljanje ostalih štandova za vrijeme održavanja ostalih manifestacija ili aktivnosti u organizaciji udruga građana utvrđuje se kako slijedi:

|  |  |  |
| --- | --- | --- |
| Vrijeme korištenja | ZONA |  |
| DK | sve zone | 1 €/m2 |

**ZABAVNE, SPORTSKE I SLIČNE RADNJE**

**Članak 21.**

Početna visina poreza na korištenje javnih površina za postavljanje zabavnih, sportskih i sličnih radnji, ovisno o namjeni je slijedeća:

**I. i II. ZONA**

|  |  |
| --- | --- |
| NAMJENA | SK (01.04.-31.10.) |
| poligoni za postavljanje dječjih igrala ili zabavnog sadržaja preko 50 m2 | 4.700,00 € |
| poligoni za postavljanje dječjih igrala ili zabavnog sadržaja do 50 m2 | 3.000,00 € |
| zabavni aparati | 1.100,00 € |
| - elektronički simulator i slični uređaji | 2.700,00 € |
| - usluge masaže, pedikure, manikure i sl. | 1.000,00 € |

**III. ZONA**

|  |  |
| --- | --- |
| NAMJENA | SK (01.04.-31.10.) |
| - poligoni za postavljanje dječjih igrala ili zabavnog sadržaja preko 50 m2 | 2.300,00 € |
| - poligoni za postavljanje dječjih igrala ili zabavnog sadržaja do 50 m2 | 1.500,00 € |
| - zabavni aparati | 800,00 € |
| - elektronički simulator i slični uređaji | 2.000,00 € |
| - usluge masaže, pedikure, manikure i sl. | 400,00 € |

**IV. ZONA**

|  |  |
| --- | --- |
| NAMJENA | SK (01.04.-31.10.) |
| - poligoni za postavljanje dječjih igrala ili zabavnog sadržaja preko 50 m2 | 1.500,00 € |
| - poligoni za postavljanje dječjih igrala ili zabavnog sadržaja do 50 m2 | 1.000,00 € |
| - zabavni aparati | 700,00 € |
| - elektronički simulator i slični uređaji | 1.500,00 € |
| - usluge masaže, pedikure, manikure i sl. | 300,00 € |

**REKLAMNI I OGLASNI PREDMETI (sve zone)**

**Članak 22.**

Visina poreza na korištenje javne površine za postavljanje reklamnih ili oglasnih predmeta određuje se kako slijedi:

|  |  |  |  |
| --- | --- | --- | --- |
| r.b. | Vrsta reklamnog ili oglasnog predmeta | Iznos | Vremensko  razdoblje |
| 1. | Reklamni pano do 2 m2 | 1,50 € | DK |
| 2. | Reklamni pano do 2 m2 | 70,00 € | SK |
| 3. | Reklamni panoi do 2 m2 | 100,00 € | GK |
| 4. | Reklamni pano od 2 do 4 m2 | 160,00 € | GK |
| 5. | Reklamni pano od 4 do 6 m2 | 270,00 € | GK |
| 6. | Reklamni pano preko 6 m2 | 400,00 € | GK |
| 7. | Reklamna zastava | 70,00€ | GK |
| 8. | Reklamni stup (totem i slično) | 250,00€ | GK |
| 9. | Reklamni uređaj | 300,00€ | GK |
| 10. | Transparent | 15,00 € | DK |
| 11. | stolovi - klupe ili sl. za promotivne aktivnosti uz profitabilni  karakter - za vrijeme turističke sezone (01.04.-31.10.) | 70,00 € | DK |
| 12. | stolovi - klupe ili sl. za promotivne aktivnosti uz profitabilni  karakter - van turističke sezone (01.11.-31.03.) | 20,00 € | DK |
| 13. | stolovi - klupe ili sl. za promotivne aktivnosti uz neprofitabilni karakter | 15,00 € | DK |

**OSTALE NAMJENE (sve zone)**

**Članak 23.**

* Porez na korištenje javnih površina za postavljanje skela, odlaganje građevinskog i ostalog materijala utvrđuje se u visini 0,05 €/m2 dnevno.
* Porez na korištenje javne površine za postavljanje panoramskog teleskopa ili sličnog uređaja određuje se u visini od 140,00 € za sezonu (01.04.-31.10.)
* Porez na korištenje javne površine za potrebe organiziranja manifestacija komercijalnog karaktera (koncerti, auto show i sl.) iznosi 540,00 € dnevno.
* Porez na korištenje javne površine u veličini do 30 m2 za potrebe ekološke auto praonice iznosi 1.350,00 € kod sezonskog korištenje javne površine (od 01. travnja do 31.10.), dok za godišnje korištenje javne površine on iznosi 2.000,00 €.
* Porez na korištenje javne površine za postavljanje sportske ili rekreacijske opreme i rekvizita za najam ispred poslovnog objekta ili poslovnog prostora iznosi 5€/m2 za sezonu (01.04.-31.10.)
* Porez za korištenje javne površine za potrebe snimanja filma, reklame, tv spota i slično iznosi 150,00 € dnevno. Ako je snimanje od interesa za Općinu iz promidžbenih i sličnih razloga, porezni obveznik se može osloboditi obveze plaćanja poreza, o čemu odlučuje Općinski načelnik.
* Porez na korištenje javne površine za održavanje obreda vjenčanja ne plaća se.
* Porez za korištenje javne površine za izvođenje glazbe bez naplate ulaznica, ne plaća se.

**Članak 24.**

Porez na korištenje javnih površina ne plaća se za organiziranje manifestacija i aktivnosti koje se financiraju iz Proračuna Općine Vrsar-Orsera, te za vjerske, humanitarne, kulturne, sportske i ekološke manifestacije koje su od interesa za Općinu.

Porez na korištenje javnih površina ne plaća se kod održavanja prigodnih manifestacija i priredbi, odnosno ostalih evenata u organizaciji Turističke zajednice općine Vrsar - Orsera i/ili Općine, te udruga ukoliko je to od interesa za Općinu.

**Članak 25.**

Porez na korištenje javnih površina za godišnje i sezonsko korištenje plaća se tromjesečno, do 15.-tog dana trećeg mjeseca u tromjesečju.

Porez na korištenje javnih površina za dnevno i mjesečno korištenje plaća se u roku 7 dana od dana dostave rješenja o utvrđivanju tog poreza.

**VI. PROVEDBENE ODREDBE**

**Članak 26.**

Nadležno porezno tijelo za utvrđivanje, evidentiranje, nadzor, naplatu i ovrhu radi naplate poreza propisanih člankom 2., točkom 1. i 2. je Istarska županija, Upravni odjel za proračun i financije, Odsjek za utvrđivanje i naplatu poreza i vlastitih prihoda (dalje: Istarska županija).

Nadležno porezno tijelo za utvrđivanje, evidentiranje, nadzor, naplatu i ovrhu radi naplate poreza propisanih člankom 2., točkom 3. je Jedinstveni upravni odjel Općine.

**Članak 27.**

Na postupak utvrđivanja i naplate poreza iz ove Odluke te druga postupovna pitanja koja nisu uređena ovom Odlukom primjenjuje se zakon kojim je uređen porezni postupak.

**Članak 28.**

Početna visina poreza na korištenje javne površine može se umanjiti u slučaju da se nakon prvog raspisivanja natječaja ili svakog sljedećeg natječaja za dodjelu na korištenje javne površine u Općini Vrsar–Orsera ne zaprimi niti jedna ponuda na natječaj.

Početna visina poreza na korištenje javnih površina može se umanjiti do najviše 25% od posljednje početne visine poreza utvrđene na natječaju za dodjelu na korištenje javne površine.

**Članak 29.**

Korisnici javnih površina kojima je porezna osnovica utvrđena u postupku javnog natječaja porez plaćaju u tom iznosu za cijelo vrijeme korištenja javne površine, odnosno do raspisivanja natječaja, neovisno o visini poreza propisanih ovom odlukom.

U slučaju raspisivanja natječaja visine poreza na javne površine utvrđene ovom odlukom smatraju se početnim iznosima na natječaju.

Izuzev od prethodnog stavka za javne površine kojima je u prethodnom razdoblju visina poreza utvrđena u prethodnom postupku, ta visina će se smatrati početnim iznosom na natječaju.

**Članak 30.**

Postupci započeti po Odluci o porezima Općine Vrsar-Orsera („Službene novine Općine Vrsar“, broj 4/21, 10/22), a nedovršeni, dovršit će se prema odredbama Odluke o porezima Općine Vrsar-Orsera („Službene novine Općine Vrsar“, broj 4/21, 10/22).

Postupci započeti nakon stupanja na snagu ove Odluke, rješavati će se prema odredbama ove Odluke.“

**VII. PRIJELAZNE I ZAVRŠNE ODREDBE**

**Članak 31.**

Stupanjem na snagu ove Odluke prestaje važiti Odluka o porezima Općine Vrsar – Orsera („Službene novine Općine Vrsar“, broj 4/21, 10/22).

**Članak 32.**

Ova Odluka stupa na snagu osmoga dana od dana objave u "Službenim novinama Općine Vrsar – Orsera“.

**KLASA: 024-03/23-01/19**

**URBROJ: 2163-40-01-03/35-23-**

**Vrsar - Orsera, \_\_\_\_\_\_\_\_\_\_\_\_\_**

**OPĆINSKO VIJEĆE OPĆINE VRSAR –ORSERA**

**PREDSJEDNICA OPĆINSKOG VIJEĆA**

**Marina Deak**